Turaidas pagasts
Turaidas pagasts bija viena no Rīgas apriņķa pašvaldībām tā ziemeļaustrumos. Robežojās ar Rīgas apriņķa Siguldas pilsētu un Vildogas, Siguldas, Krimuldas, Bīriņu un Lēdurgas pagastiem, kā arī Cēsu apriņķa Lielstraupes pagastu. Pagasta valde atradās 5 km uz ziemeļiem no Turaidas ciema (tagadējā Turaidas skola). Lielākās apdzīvotās vietas bija Turaida (ciems) un Inciems.